พอดีช่วงตี4วันที่4ม.ค.มีอะไรกับแฟนแล้วถุงยางหลุดค้างอยู่ในช่องคลอดอะค่ะ คิดว่าน่าจะเพราะกลับด้านเพราะเมาทั้งคู่ มารู้ตัวตอนบ่ายกำลังนั่งฉี่ถุงยางได้หลุดออกมาด้วย แต่น้ำอสุจิยังอยู่ในถุงยาง มาไหลตอนอยู่ข้างนอก ได้กินยาคุมฉุกเฉินไปแล้ว ประจำเดือนจะต้องมาวันที่6ม.ค. อยากทราบว่ายังอยู่ในระยะปลอดภัยมั้ยคะ แล้วจะยังเสี่ยงท้องมั้ย
สวัสดีค่ะ ยาคุมกำเนิดฉุกเฉินนั้นเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นหากได้กินภายใน 72 ชั่วโมงหลังมีเพศสัมพันธ์มีโอกาสตั้งครรภ์ได้น้อยมากแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก